rejauldu/bengali-wikipedia huggingface dataset:
রিচার্ড মার্টিন প্রফ এডওয়ার্ডস (; জন্ম: ৩ জুন, ১৯৪০) বার্বাডোসের ক্রাইস্টচার্চ এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৬০-এর দশকের শেষদিকে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস দলের প্রতিনিধিত্ব করেন। দলে তিনি মূলতঃ ডানহাতে ফাস্ট বোলিং করতেন। এছাড়াও, ডানহাতে নিচেরসারিতে ব্যাটিং করতেন প্রফ এডওয়ার্ডস।   প্রথম-শ্রেণীর ক্রিকেট  বার্বাডোসভিত্তিক দ্য লজ স্কুলে পড়াশুনো করেন।Keith A. P. Sandiford, Cricket Nurseries of Colonial Barbados, University of West Indies Press, Kingston, 1998, pp. 61-62. বিদ্যালয় জীবন শেষে ১৯৬১-৬২ মৌসুম থেকে ১৯৬৯-৭০ মৌসুম পর্যন্ত বার্বাডোসের পক্ষে খেলেন। সব মিলিয়ে পূর্ণাঙ্গ খেলোয়াড়ী জীবনে ৩৫টি প্রথম-শ্রেণীর খেলায় অংশ নিয়েছিলেন প্রফ এডওয়ার্ডস। তন্মধ্যে, ১৯৬৬-৬৭ মৌসুমে লিওয়ার্ড আইল্যান্ডসের বিপক্ষে ৬/৪৫ সেরা বোলিং পরিসংখ্যান গড়েন।  ১৯৬১-৬২ মৌসুম থেকে ১৯৬৯-৭০ মৌসুম পর্যন্ত প্রফ এডওয়ার্ডসের প্রথম-শ্রেণীর খেলোয়াড়ী জীবন চলমান ছিল।  জোই ক্যারিও’র আট-বলে গড়া ওভার থেকে ৩৪ রান (৪, ০, ৪, ৪, ৬, ৬, ৬, ৪) করেন। এটিই আট-বলের ওভারে সর্বোচ্চ রানের রেকর্ড। ১৯৬৮-৬৯ মৌসুমে অকল্যান্ডে গভর্নর-জেনারেল একাদশ বনাম ওয়েস্ট ইন্ডিজ একাদশের মধ্যকার খেলায় এ কৃতিত্ব অর্জন করেন। তবে, ৩৪ রানের ঐ ইনিংসটিই তার প্রথম-শ্রেণীর ক্রিকেটে সর্বোচ্চ সংগ্রহ হিসেবে রয়ে যায়।   আন্তর্জাতিক ক্রিকেট  সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন প্রফ এডওয়ার্ডস। ১৯৬৮-৬৯ মৌসুমে ওয়েস্ট ইন্ডিজ দলের সদস্যরূপে অস্ট্রেলিয়া ও নিউজিল্যান্ড সফরে অংশগ্রহণকৃত পাঁচ টেস্ট খেলেন। সবকটিতেই বোলিং উদ্বোধনে নেমেছিলেন তিনি। ২৬ ডিসেম্বর, ১৯৬৮ তারিখে মেলবোর্নে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। অভিষেককালীন তার বয়স ছিল প্রায় ২৮ বছর। ১৩ মার্চ, ১৯৬৯ তারিখে ক্রাইস্টচার্চে স্বাগতিক নিউজিল্যান্ড দলের বিপক্ষে সর্বশেষ টেস্টে অংশ নেন তিনি।  ওয়েস হল ও চার্লি গ্রিফিথের ছত্রচ্ছায়ায় বোলিং কর্মে অগ্রসর হয়েছিলেন। অস্ট্রেলিয়ার শক্ত পিচে বেশ হিমশিম খান। অংশগ্রহণকৃত দুই টেস্টে ২৭৪ রান খরচায় মাত্র তিন উইকেট লাভ করেন। দূর্বল ফিল্ডিংয়ের কারণে তিনি অধিকতর সফলতা লাভ করতে পারেননি।  তবে, নিউজিল্যান্ড সফরে তুলনামূলকভাবে বেশ ভালো খেলা উপহার দিতে সক্ষম হন। প্রথম টেস্টে ১২৯ রান খরচায় ৬ ও দ্বিতীয় টেস্টে ১২৬ রান খরচায় ৭ উইকেট লাভ করেন। তন্মধ্যে, দ্বিতীয় টেস্টের প্রথম ইনিংসে ৫/৮৪ বোলিং পরিসংখ্যান গড়েছিলেন।   অবসর  আন্তর্জাতিক ক্রিকেট থেকে প্রত্যাখ্যাত হবার পরও বার্বাডোস ক্রিকেটের সাথে জড়িত ছিলেন। খেলোয়াড়ী জীবন থেকে অবসর গ্রহণের পর ব্রিজটাউনভিত্তিক কেনসিংটন ওভালের মাঠ কর্মকর্তার ভূমিকায় অবতীর্ণ হয়েছেন।   তথ্যসূত্র    আরও দেখুন   চরণ সিং  রয় ফ্রেডেরিক্স  ওয়েস্ট ইন্ডিয়ান টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা   বহিঃসংযোগ       বিষয়শ্রেণী:১৯৪০-এ জন্ম বিষয়শ্রেণী:জীবিত ব্যক্তি বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:ওয়েস্ট ইন্ডিজের টেস্ট ক্রিকেটার বিষয়শ্রেণী:বার্বাডীয় ক্রিকেটার বিষয়শ্রেণী:বার্বাডোসের ক্রিকেটার
মেরিনা জাহান কবিতা বাংলাদেশের শিক্ষাবিদ ও রাজনীতিবিদ যিনি সিরাজগঞ্জ-৬ আসনের সাবেক সংসদ সদস্য।   প্রাথমিক ও পারিবারিক জীবন  মেরিনা জাহান কবিতা ঢাকা বিশ্ববিদ্যালয় থেকে সমাজবিজ্ঞানে ডিগ্রি অর্জন করেন। তিনি রাজশাহী বিশ্ববিদ্যালয়ের সাবেক উপাচার্য ও বাংলা একাডেমির সাবেক মহাপরিচালক মযহারুল ইসলামের কন্যা। তার চাচা আব্দুল খালেক আওয়ামী লীগের উপদেষ্টামণ্ডলীর সদস্য ও রাজশাহী বিশ্ববিদ্যালয়ে উপাচার্যের দায়িত্ব পালন করেছেন। তার ভাই চয়ন ইসলাম তৎকালীন সিরাজগঞ্জ-৭ ও সিরাজগঞ্জ-৬ আসনের সাবেক সংসদ সদস্য ছিলেন।   কর্মজীবন  মেরিনা জাহান কবিতা ইডেন মহিলা কলেজে প্রভাষক হিসাবে কর্মজীবন শুরু করেন। তিনি ফেব্রুয়ারি ২০০৯ থেকে ডিসেম্বর ২০১২ পর্যন্ত বেগম বদরুন্নেসা সরকারি মহিলা কলেজের অধ্যক্ষ ছিলেন।   রাজনৈতিক জীবন  মেরিনা বাংলাদেশ আওয়ামী লীগের কেন্দ্রীয় কার্যনির্বাহী সংসদের সদস্য। ২ সেপ্টেম্বর ২০২১ সালে সিরাজগঞ্জ-৬ আসনের সংসদ সদস্য হাসিবুর রহমান স্বপন মৃত্যুবরণ করলে শূন্য আসনের উপনির্বাচনে ২ নভেম্বর ২০২১ সালে তিনি সংসদ সদস্য নির্বাচিত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:সিরাজগঞ্জ জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইডেন মহিলা কলেজের শিক্ষক বিষয়শ্রেণী:বেগম বদরুন্নেসা সরকারি মহিলা কলেজের শিক্ষক বিষয়শ্রেণী:একাদশ জাতীয় সংসদ সদস্য বিষয়শ্রেণী:২১শ শতাব্দীর বাংলাদেশী নারী রাজনীতিবিদ
মাইকেল ফ্রান্সিস লোভেল কক্স, হার্টক্লিফের ব্যারন কক্স, পিসি (১৯ আগস্ট ১৯২৯ - ২৬ মার্চ ২০০১) ছিলেন একজন ব্রিটিশ লেবার পার্টির রাজনীতিবিদ। তিনি ১৯৭০ থেকে ১৯৮৭ সাল পর্যন্ত ব্রিস্টল সাউথের সংসদ সদস্য ছিলেন এবং ১৯৭৬ থেকে ১৯৮৫ সাল পর্যন্ত লেবার পার্টির প্রধান হুইপ ছিলেন।   জীবনের প্রথমার্ধ  কক্স লিডসে জন্মগ্রহণ করেন। তিনি এডিনবার্গের জর্জ ওয়াটসন কলেজ এবং ওয়েকফিল্ডের সিলকোয়েটস স্কুলে পড়াশোনা করেন। ব্রিস্টল বিশ্ববিদ্যালয় থেকে বিএসসি ডিগ্রি অর্জনের পর তিনি ভূগোলের শিক্ষক হন এবং পরে ব্রিস্টল পলিটেকনিকে বক্তৃতা দেন।   রাজনৈতিক জীবন  কক্স ১৯৫৯ সালে ব্রিস্টল ওয়েস্ট এবং ১৯৬৪ এবং ১৯৬৬ সালে সাউথ গ্লুচেস্টারশায়ারে প্রতিদ্বন্দ্বিতা করেছিলেন।Roth, Andrew (27 March 2001). "Lord Cocks of Hartcliffe". The Guardian. Retrieved 31 May 2020. ১৯৭০ থেকে ১৯৮৭ সাল পর্যন্ত তিনি ব্রিস্টল সাউথের সংসদ সদস্য ছিলেন। ১৯৮৬ সালে তিনি প্রার্থী হিসেবে নির্বাচিত না হওয়ার পর এবং বামপন্থীদের একটি প্রতিদ্বন্দ্বিতায় ডন প্রিমেরোলো তার স্থলাভিষিক্ত হন।  হাউস অফ কমন্সে থাকাকালীন কক্স সরকার এবং বিরোধী দলে লেবার হুইপ হিসেবে দায়িত্ব পালন করেন। তিনি ১৯৭৬ থেকে ১৯৮৫ সাল পর্যন্ত প্রধান হুইপ ছিলেন।Roth, Andrew (27 March 2001). "Lord Cocks of Hartcliffe". The Guardian. Retrieved 31 May 2020.  ৬ অক্টোবর ১৯৮৭ সালে কক্সকে আজীবন লর্ড হিসেবে মনোনীত করা হয়। তিনি অক্সফোর্ডশায়ার কাউন্টির চিনোরের হার্টক্লিফের ব্যারন কক্স হন। তিনি ১৯৯৩-৯৮ সাল পর্যন্ত বিবিসির ভাইস-চেয়ারম্যান হিসেবে দায়িত্ব পালন করেন।  তিনি লন্ডন ডকল্যান্ডস ডেভেলপমেন্ট কর্পোরেশনের ডেপুটি চেয়ারম্যান হিসেবেও দায়িত্ব পালন করেন।Roth, Andrew (27 March 2001). "Lord Cocks of Hartcliffe". The Guardian. Retrieved 31 May 2020. ১৯৭৬ থেকে ১৯৭৯ সাল পর্যন্ত সরকারি প্রধান হুইপ হিসেবে তিনি সংখ্যালঘু সরকারের জন্য সরকারি সংখ্যাগরিষ্ঠতা নিশ্চিত করার দায়িত্ব পালন করেছিলেন।   তথ্যসূত্র    উৎস    দ্য টাইমস গাইড টু দ্য হাউস অফ কমন্স, টাইমস নিউজপেপারস লিমিটেড, ১৯৬৬, ১৯৮৩ এবং ১৯৮৭    "শ্রুতিমধুর: হার্টক্লিফের লর্ড কক্স", দ্য গার্ডিয়ান, ২৭ মার্চ ২০০১   বহিঃসংযোগ      |-  |-  বিষয়শ্রেণী:দ্বিতীয় এলিজাবেথের সৃষ্ট ব্রিটিশ সংসদের উচ্চকক্ষের আজীবন সদস্য বিষয়শ্রেণী:যুক্তরাজ্যের সংসদ সদস্য ১৯৮৩-১৯৮৭ বিষয়শ্রেণী:যুক্তরাজ্যের সংসদ সদস্য ১৯৭৯-১৯৮৩ বিষয়শ্রেণী:যুক্তরাজ্যের সংসদ সদস্য ১৯৭৪-১৯৭৯ বিষয়শ্রেণী:যুক্তরাজ্যের সংসদ সদস্য ১৯৭৪ বিষয়শ্রেণী:যুক্তরাজ্যের সংসদ সদস্য ১৯৭০-১৯৭৪ বিষয়শ্রেণী:লিডসের রাজনীতিবিদ বিষয়শ্রেণী:জর্জ ওয়াটসন কলেজে শিক্ষিত ব্যক্তি বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:শ্রমিক দল (যুক্তরাজ্য) এর জীবনকাল পিয়ার বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:জিএমবি (ট্রেড ইউনিয়ন) সমর্থিত সংসদ সদস্য বিষয়শ্রেণী:ব্রিস্টল বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০০১-এ মৃত্যু বিষয়শ্রেণী:১৯২৯-এ জন্ম বিষয়শ্রেণী:সিলকোয়েটস স্কুলে শিক্ষিত ব্যক্তি
thumb|রবীন্দ্রনাথ ঠাকুর 100px|thumb|কাজী নজরুল ইসলাম 100px|thumb|পাবলো নেরুদা 100px|thumb|মুহাম্মদ ইকবাল 100px|thumb|উইলিয়াম শেক্সপিয়ার 100px|thumb|হায়িম নাহমান বিয়ালিক 100px|thumb|কাহলিল জিবরান 100px|thumb|সেসার ভাইয়েহো thumb|100px|অ্যাডাম মিকিউইচ 100px|thumb|মিগেল দে সের্ভান্তেস 100px|thumb|এমিলি ডিকিনসন   এশিয়া   আফগানিস্তান: খুশাল খাট্টাক   বাংলাদেশ : কাজী নজরুল ইসলাম  ভারত : রবীন্দ্রনাথ ঠাকুর  ইন্দোনেশিয়া : চায়রিল আনোয়ার  ইরাক : মারুফ আল রাসাফি  ইস্রায়েল : হায়িম নাহমান বিয়ালিক  জাপান : কৈজুমি য়াকুম, মুরাসাকি শিকিবু  জর্ডান : মুস্তাফা ওয়াহবি আল-তাল কোরিয়া : কিম সওল, কো উন  কুর্দিস্তান : খানা কুবাদী  কিরগিজস্তান : তক্তগুল সত্য্ল্গানভ  লেবানন : কাহলিল জিব্রান  সাঈদ একেএল  মালয়েশিয়া : উসমান আওাং  মায়ানমার : মিন থু ওআন  নেপাল : মাধবপ্রসাদ ঘিমিরে  পাকিস্তান : আল্লামা মুহাম্মদ ইকবাল  ফিলিস্তিন মাহমুদ দারবিশ  ফিলিপাইন : ফ্রান্সিসকো বালাগ্তাস  সৌদি আরব : গাজি আব্দুল রহমান আল গসায়বি  শ্রীলঙ্কা : আনন্দ সমারাকুন  সিরিয়া : নিজার কাব্বানি  তাজিকিস্তান : সাদি সিরাজি, রুদাকি, ফের্দব্সী  থাইল্যান্ড : সুন্থর্ন ফু  তুর্কমেনিস্তান : মাগ্ত্য্মগুলি প্য্রাগ্য়  ইয়েমেন : আব্দুল্লাহ আল-বারাদৌনি   ইউরোপ   ইতালি: দান্তে আলিগিয়েরি  যুক্তরাজ্য: উইলিয়াম শেকসপিয়র  গ্রিক: হোমার  জার্মানি: ইয়োহান ভোলফগাং ফন গোটে  ফ্রান্স: ভিক্টর হুগো  ইতালি: দান্তে আলিগিয়েরি  রাশিয়া:আলেক্সান্দ্‌র পুশকিন   দক্ষিণ আমেরিকা   চিলি: পাবলো নেরুদা ব্রাজিল: ওলাভিনহো বিলাক  আফ্রিকা   নাইজেরিয়া: চিনুয়া আচেবে  সোমালিয়া: হাসান গানেই, আবদিল্লাহি সুলদান মোহাম্মদ টিমাকেইড, মোহাম্মদ ইব্রাহিম  দক্ষিণ আফ্রিকা: মাজিসি কুনেনে  তিউনিসিয়া: আবুল কাশেম এক্কেবি   তথ্যসূত্র    বিষয়শ্রেণী:কবি বিষয়শ্রেণী:কবিদের তালিকা বিষয়শ্রেণী:জাতীয় প্রতীক
আদমজী জুট মিল্‌স ছিল একটি পাটকল। বাংলাদেশের নারায়ণগঞ্জ শহরে অবস্থিত এই কারখানাটি পৃথিবীর বৃহত্তম পাটকল হওয়ায় বিখ্যাত ছিল। ১৯৫০ খ্রিস্টাব্দে প্রতিষ্ঠিত আদমজী জুট মিল্‌স তদানীন্তন পূর্ব পাকিস্তানের ২য় পাটকল (প্রথমটি হল বাওয়া পাট কল)। পূর্ব পাকিস্তান (বর্তমানের বাংলাদেশ) এর উন্নতমানের পাট ব্যবহার করে আদমজী পাটকলে বিভিন্ন পাটজাত দ্রব্য প্রস্তুত করা হতো। এটিকে একসময় বলা হত প্রাচ্যের ডান্ডি (স্কটল্যান্ডের ডান্ডির নামানুসারে)। ১৯৭০ এর দশকে প্লাস্টিক ও পলিথিন পাটতন্তুর বিকল্প রূপে আত্মপ্রকাশ করলে আদমজী পাটকলের স্বর্ণযুগের অবসান হয়। ১৯৭১ সালে বাংলাদেশ স্বাধীন হওয়ার পরে এটিকে জাতীয়করণ করা হয়। তখন থেকে ১৯৮০ এর দশকের কয়েকটি বছর ব্যতীত অন্য সব বছর এটি বিপুল পরিমাণে ক্ষতির সম্মুখীন হয়। শ্রমিক ও মূলত বামপন্থী রাজনৈতিক দলগুলোর বাধা সত্ত্বেও ২০০২ খ্রিস্টাব্দের ৩০শে জুন এই কলটি বন্ধ করে দেয়া হয়। বর্তমানে মিলটির ১নং ইউনিট রপ্তানি প্রক্রিয়াকরণ অঞ্চলে পরিণত করা হয়েছে। ২নং ইউনিটটি পুনরায় চালু করার প্রক্রিয়া চলছে।   ইতিহাস  পাকিস্তানের অন্যতম ধনাঢ্য আদমজী পরিবারের তিন ভাই এ. ওয়াহেদ আদমজী, জাকারিয়া আদমজী ও গুল মোহাম্মদ আদমজী যৌথভাবে আদমজী জুটমিল প্রতিষ্ঠা করেন। নারায়ণগঞ্জের শীতলক্ষ্যার তীরে সিদ্ধিরগঞ্জের সুমিলপাড়ায় আদমজী জুটমিল গড়ে ওঠে ২৯৭ একর জমির ওপর। ১৭০০ হেসিয়ান ও ১০০০ সেকিং লুম দিয়ে এই মিলের উৎপাদন শুরু হয় ১৯৫১ সালের ১২ ডিসেম্বর। ওই সময় এই মিলের উৎপাদন থেকে প্রতি বছর প্রায় ৬০ কোটি টাকার বৈদেশিক মুদ্রা আয় হতো। ১৯৫১ সালের ১২ ডিসেম্বর যাত্রা শুরুর পর পরই আদমজী জুট মিলস লি. শেয়ার ছেড়ে বিনিয়োগ উন্নীত করা হয় ৭ কোটি টাকায়। তখন মিলে তাঁতকল বসানো হয় ৩ হাজার ৩০০টি। আদমজী জুট মিলে উৎপাদিত চট, কার্পেটসহ বিভিন্ন প্রকার পাটজাত দব্য দেশের চাহিদা পূরণ করে রপ্তানি হতো চীন, ভারত, কানাডা, আমেরিকা, থাইল্যান্ডসহ ইউরোপের বিভিন্ন দেশে। এ সময় আদমজী জুট মিল হয় পৃথিবীর অন্যতম জুট মিল এবং এশিয়া মহাদেশের সর্ববৃহৎ কারখানা। আদমজীকে ঘিরে শীতলক্ষ্যার দুইপাড়ে সিদ্ধিরগঞ্জ, বন্দর ও সোনারগাঁয়ে গড়ে ওঠে বিশাল জনগোষ্ঠীর আবাস।   অবস্থান  ঢাকা-চট্টগ্রাম মহাসড়ক হতে ২ কিলোমিটার দক্ষিণে সিদ্ধিরগঞ্জের আদমজীনগরে ঢাকা-নারায়ণগঞ্জ সংযোগ সড়কের ধারে এর অবস্থান।   আয়তন  আদমজী জুট মিলের (বর্তমান আদমজী ইপিজেড) আয়তন প্রায় ২৯৭ একর।   তথ্যসূত্র    বহিঃসংযোগ     বিষয়শ্রেণী:সরকারি সংস্থা বিষয়শ্রেণী:১৯৫১-এ প্রতিষ্ঠিত বিষয়শ্রেণী:শিল্প অনুযায়ী কোম্পানি বিষয়শ্রেণী:বাংলাদেশের পাটকল বিষয়শ্রেণী:বাংলাদেশের পাট শিল্প বিষয়শ্রেণী:বাংলাদেশের সরকারি মালিকানাধীন কোম্পানি
পাতি সোনাচোখ  (বৈজ্ঞানিক নাম:Bucephala clangula)(1996) , database, NODC Taxonomic CodeGill, Frank, and Minturn Wright (2006) , Birds of the World: Recommended English NamesBanks, R. C., R. W. McDiarmid, A. L. Gardner, and W. C. Starnes (2003) , Checklist of Vertebrates of the United States, the U.S. Territories, and CanadaBanks, R. C., R. W. McDiarmid, and A. L. Gardner (1987) Checklist of Vertebrates of the United States, the U.S. Territories, and Canada, Resource Publication, no. 166(2006) , website, Zoonomen - Zoological Nomenclature Resource, 2006.12.10(2006) , website, AOU Check-List (07-2006)  (ইংরেজি Common goldeneye)  	Anatidae পরিবারের Bucephala গণের একটি পাখি। বিবরণ একটি প্রাপ্তবয়স্ক পাতি সোনাচোখ হাঁস ৪৫ থেকে ৫১ সেমি লম্বা এবং স্ত্রী ৪০ থেকে ৫০ সেমি হয়। ওজনে প্রায় পুরুষ হাঁস ১ কেজি ও স্ত্রী ৮০০ গ্রাম হয়ে থাকে।  বিস্তৃতি পাতি সোনাচোখ মার্কিন যুক্তরাষ্ট্র, কানাডা ,স্ক্যান্ডিনেভিয়া , উত্তর রাশিয়া সহ বিভিন্ন অঞ্চল পর্যন্ত বিস্তৃত। তাদের প্রজনন আবাস হল তাইগা।  বর্তমান অবস্থা এবং সংরক্ষণ বৈশ্বিক অবস্থা ন্যূনতম বিপদগ্রস্ত এবং বাংলাদেশের অবস্থায় প্রয়োজনীয় তথ্যবিহীন। ১৯১৪ সালে কেবল একবার বৃহত্তর সিলেটের হাওর অঞ্চলে দেখা গিয়েছিল। এরা সোনালি চোখ হাঁস নামেও পরিচিত।  চিত্রশালা  তথ্যসূত্র  বহিঃসংযোগ     Common Goldeneye Species Account – Cornell Lab of Ornithology  Common Goldeneye - Bucephala clangula  - USGS Patuxent Bird Identification InfoCenter  eNature.com: Common Goldeneye  Common Goldeneye wildlife photos and voice  at nature-photos.org  Feathers of Common Goldeneye (Bucephala clangula)  at ornithos.de      বিষয়শ্রেণী:বিউসিফালা বিষয়শ্রেণী:১৭৫৮-এ বর্ণিত পাখি বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
আমেরিকান ইন্টারন্যাশনাল স্কুল ইন সাইপ্রাস (সংক্ষেপে এআইএসসি) হলো সাইপ্রাসের নিকোসিয়া শহরে অবস্থিত একটি বেসরকারি সহশিক্ষামূলক শিক্ষাপ্রতিষ্ঠান। এই শিক্ষাপ্রতিষ্ঠানটি একটি আমেরিকান এবং আন্তর্জাতিক বিশ্ববিদ্যালয়ের প্রস্তুতিমূলক শিক্ষা প্রদান করে, যার মধ্যে মাধ্যমিক বিদ্যালয়ের শেষ দুই বছরের জন্য আন্তর্জাতিক ব্যাকলারিয়েট প্রোগ্রামের বিকল্পও রয়েছে। আমেরিকান ইন্টারন্যাশনাল স্কুল ইন সাইপ্রাস এসোল এডুকেশনের মালিকানাধীন।   ইতিহাস  বর্তমানে আমেরিকান ইন্টারন্যাশনাল স্কুল ইন সাইপ্রাস যে ভবনটিতে রয়েছে তা মূলত ১৯৫০ সালে নির্মিত হয়েছিল এবং সেন্ট বারবারার পলিক্লিনিক ছিল। ১৯৬৪ সালে ক্লিনিকটিকে হিল হোটেলে রূপান্তরিত করা হয় এবং তিনটি তলা নির্মিত হয়। ১৯৮৩ সালে হিল হোটেল বন্ধ হওয়ার পরে স্কুলটি ১৯৮৭ সালে ইন্টারন্যাশনাল স্কুল ইন সাইপ্রাস (আইএসসি) হিসাবে প্রতিষ্ঠিত হয়েছিল এবং পরে ১৯৯৩ সালে এর বর্তমান মালিক এসোল এডুকেশন দ্বারা ক্রয় করা হয়েছিল এবং আমেরিকান ইন্টারন্যাশনাল স্কুল ইন সাইপ্রাস নামে পরিবর্তন করা হয়েছিল। ১৯৯৪ সালে আইবি ডিপ্লোমা প্রোগ্রাম একাদশ ও দ্বাদশ শ্রেণির পাঠ্যক্রমে যুক্ত হয়।  ২০১৪ সালে সাইপ্রাসের শিক্ষামন্ত্রী আমেরিকান ইন্টারন্যাশনাল স্কুল ইন সাইপ্রাসকে €৭৫০ বিল্ডিং ডেভেলপমেন্ট ফি চার্জ করতে নিষেধ করেন।   ভাষা  এআইএসসি-এ চারটি ভাষায় পাঠদান করা হয়:   ইংরেজি  গ্রীক  ফরাসি  স্প্যানিশ   স্বীকৃতি  আমেরিকান ইন্টারন্যাশনাল স্কুল ইন সাইপ্রাস মিডল স্টেটস অ্যাসোসিয়েশন অফ কলেজস অ্যান্ড স্কুলস (এমএসএ) এবং কাউন্সিল অফ ইন্টারন্যাশনাল স্কুলস (সিআইএস) দ্বারা স্বীকৃত।   সদস্যপদ    ইউরোপিয়ান কাউন্সিল অফ ইন্টারন্যাশনাল স্কুল (ইএসআইএস)  ন্যাশনাল অনার সোসাইটি (এনএইচএস)  মেডিটেরিয়ান অ্যাসোসিয়েশন অফ ইন্টারন্যাশনাল স্কুল (এমএআইএস)  নিয়ার-ইস্ট সাউথ এশিয়া অ্যাসোসিয়েশন অফ ইন্টারন্যাশনাল স্কুল (এনইএসএ)  সেন্ট্রাল অ্যান্ড ইস্টার্ন ইউরোপিয়ান স্কুল অ্যাসোসিয়েশন (সিইইএসএ)   সু্যোগ-সুবিধা    টেনিস কোর্ট  সুইমিং পুল  বহিরঙ্গন বসার জায়গা  লাইব্রেরি  থিয়েটার  আচ্ছাদিত খেলার জায়গা  খেলার মাঠ   অংশীদারিত্ব  ২০১৬ সালের এপ্রিল মাসে এআইএসসি এবং এর মূল সংস্থা, এসোল এডুকেশন, স্ট্যানফোর্ড প্রি-কলেজিয়েট ইন্টারন্যাশনাল ইনস্টিটিউটগুলির সাথে সাইপ্রাস থেকে ছাত্রদের ক্যালিফোর্নিয়ার স্ট্যানফোর্ডে পাঠাতে একটি সমঝোতা চুক্তিতে প্রবেশ করে। এই প্রোগ্রামটি শিক্ষার্থীদের স্ট্যানফোর্ড বিশ্ববিদ্যালয়ে কলেজ জীবনের অভিজ্ঞতা অর্জনের অনুমতি দেয়, যা ২০১৬ সালে মার্কিন সংবাদ "বেস্ট গ্লোবাল ইউনিভার্সিটি র‍্যাঙ্কিং" দ্বারা বিশ্বের #৪ হিসাবে স্থান পেয়েছে। দুই সপ্তাহের আবাসিক প্রোগ্রামের মধ্যে রয়েছে বিজ্ঞান এবং প্রকৌশল, লেখালেখি এবং মানবিকের মতো কোর্স, সৃজনশীলতা, নেতৃত্ব, নকশা-চিন্তা, সমস্যা-সমাধান, এবং যোগাযোগের মতো ধারণাগুলিকে কভার করে, সেইসাথে কাছাকাছি অন্যান্য কলেজ এবং ল্যান্ডমার্কে ফিল্ড ট্রিপ এবং ভ্রমণ। ১৪-১৭ বছরের শিক্ষার্থীরা প্রোগ্রামের জন্য আবেদন করতে পারে এবং একাডেমিক যোগ্যতার ভিত্তিতে নির্বাচিত হবে। আবেদন প্রক্রিয়ার মধ্যে রয়েছে আগ্রহের চিঠি, একাডেমিক কাজের নমুনা, শিক্ষকের সুপারিশ, রিপোর্ট কার্ড এবং এআইএসসি-এর সাথে একটি সাক্ষাৎকার জমা দেওয়া।   তথ্যসূত্র    বহিঃসংযোগ      বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:সাইপ্রাসের আন্তর্জাতিক বিদ্যালয় বিষয়শ্রেণী:নিকোসিয়ায় শিক্ষা বিষয়শ্রেণী:ইউরোপে আমেরিকান ইন্টারন্যাশনাল স্কুল বিষয়শ্রেণী:এশিয়ায় আমেরিকান ইন্টারন্যাশনাল স্কুল বিষয়শ্রেণী:১৯৮৭-এ প্রতিষ্ঠিত শিক্ষাপ্রতিষ্ঠান
মেহগাঁও () ভারতের মধ্য প্রদেশ রাজ্যের ভিন্দ জেলার একটি নগর পঞ্চায়েত-শাসিত শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে মেহগাঁও শহরের জনসংখ্যা হল ১৪,৭৩৬ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৬৩%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৫০%। সারা ভারতের সাক্ষরতার হার ৫৯.৫%, তার চাইতে মেহগাঁও এর সাক্ষরতার হার বেশি।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:ভিন্দ জেলার শহর ও নগর
ব্লু হর্স ১ হলো ফ্রাঞ্জ মার্কের একটি তৈলচিত্র যা ১৯১১ সালে অঙ্কণ করা হয়েছিল। এটি এই চিত্রশিল্পীর সবচেয়ে বিখ্যাত চিত্রগুলোর মধ্যে একটি এবং এটি মিউনিখের লিনবাখাউস এর সংগ্রহের অংশ। পেইন্টিংটি বেশ কয়েকটি প্রদর্শনীর অংশ ছিল যা সহ রাশিয়ান চিত্রশিল্পী ওয়াসিলি ক্যান্ডিনস্কি এবং ফ্রাঞ্জ মার্ক ১৯১১ সালের শেষ থেকে ১৯১৪ সাল পর্যন্ত ডের ব্লু রেইটার নামে জনসাধারণের সামনে উপস্থাপন করেছিলেন Franz Marc, Blaues Pferd I, 1911, Städtische Galerie im Lenbachhaus (German)   তথ্যসূত্র   বিষয়শ্রেণী:তৈলচিত্র বিষয়শ্রেণী:১৯১১-এর সৃষ্টিকর্ম বিষয়শ্রেণী:চিত্রকর্ম
লার্জ টাউনি ওয়াল(বৈজ্ঞানিক নাম: Rhaphicera satricus (Doubleday)) প্রজাতি এশিয়ায় প্রাপ্ত নিমফ্যালিডি (Nymphalidae) গোত্র ও 'স্যাটিরিনি' (Satyrinae) উপ-গোত্রের অন্তর্ভুক্ত প্রজাপতি। এই প্রজাতি ভারতের বন্যপ্রাণ সংরক্ষণ আইন (Wild Life Protection Act, 1972) অনুসারে তফ্‌সিল ২ এর তালিকার অন্তর্ভুক্ত।  আকার   লার্জ টাউনি ওয়াল এর প্রসারিত অবস্থায় ডানার আকার ৬০-৬৫ মিলিমিটার দৈর্ঘ্যের হয়।   উপপ্রজাতি  ভারতে প্রাপ্ত লার্জ টাউনি ওয়াল এর উপপ্রজাতি হল-   Rhaphicera satricus satricus (Doubleday, [1849]) – Himalayan Large Tawny Wall  Rhaphicera satricus kabrua Tytler, 1939 – Manipur Large Tawny Wall   বিস্তার  এই প্রজাতি ভারত এর  সিকিম থেকে অরুণাচল প্রদেশএর বিভিন্ন অঞ্চলে দেখা যায়।   তথ্যসূত্র    বিষয়শ্রেণী:ভারতের প্রজাপতি বিষয়শ্রেণী:১৮৪৯-এ বর্ণিত প্রজাপতি বিষয়শ্রেণী:এশিয়ার প্রজাপতি
গুরুভায়ুর সত্যাগ্রহ (১৯৩১-৩২) ত্রিবাঙ্কুরের ত্রিসূরে (অধুনা কেরল রাজ্যে) সংগঠিত একটি সত্যাগ্রহ আন্দোলন। গুরুভায়ুর মন্দিরে অস্পৃশ্যদের প্রবেশাধিকার দানের দাবিতে এই আন্দোলন চলেছিল। আন্দোলনের নেতা কে. কেলাপ্পান আমরণ অনশনে বসেছিলেন। তবে ১২ দিন পর মহাত্মা গান্ধীর অনুরোধক্রমে তিনি অনশন ভঙ্গ করেন। এই আন্দোলনের প্রেক্ষিতে ত্রিবাঙ্কুরের মহারাজা মন্দির প্রবেশ ঘোষণাপত্র জারি করে অস্পৃশ্যদের জন্য মন্দিরের দরজা উন্মুক্ত করে দেন।    তথ্যসূত্র    বহিঃসংযোগ   https://web.archive.org/web/20070311010642/http://www.kerala.cc/keralahistory/index25.htm  http://links.jstor.org/sici?sici=0970-0293(197603)4%3A8%3C3%3ATMIT1%3E2.0.CO%3B2-P  বিষয়শ্রেণী:হিন্দু আইন বিষয়শ্রেণী:হিন্দু আন্দোলন ও সংগঠন বিষয়শ্রেণী:কেরলের ইতিহাস বিষয়শ্রেণী:ভারতীয় বর্ণ ব্যবস্থা বিষয়শ্রেণী:ত্রিবাঙ্কুর রাজ্য বিষয়শ্রেণী:অহিংস আন্দোলন বিষয়শ্রেণী:ভারতের সামাজিক ইতিহাস বিষয়শ্রেণী:হিন্দু আন্দোলন বিষয়শ্রেণী:অহিংসাত্মক প্রতিরোধ আন্দোলন
সুহিলপুর বাংলাদেশের ব্রাহ্মণবাড়িয়া জেলার অন্তর্গত ব্রাহ্মণবাড়িয়া সদর উপজেলার একটি ইউনিয়ন।   আয়তন  সুহিলপুর ইউনিয়নের আয়তন ৭,৬৫২ একর (৩০.৯৭ বর্গ কিলোমিটার)।   জনসংখ্যার উপাত্ত  ২০১১ সালের আদমশুমারি অনুযায়ী সুহিলপুর ইউনিয়নের মোট জনসংখ্যা ৪২,৪৫২ জন। এর মধ্যে পুরুষ ২১,১৭৪ জন এবং মহিলা ২১,২৭৮ জন। মোট পরিবার ৭,৫২৮টি। জনসংখ্যার ঘনত্ব প্রতি বর্গ কিলোমিটারে প্রায় ১,৩৭১ জন।   ইতিহাস  সুহিলপুর ইউনিয়ন পূর্বে সুহিলপুর দক্ষিণ ইউনিয়ন নামে পরিচিত ছিল।   অবস্থান ও সীমানা  ব্রাহ্মণবাড়িয়া সদর উপজেলার উত্তর-মধ্যাংশে সুহিলপুর ইউনিয়নের অবস্থান। এ ইউনিয়নের দক্ষিণে মাছিহাতা ইউনিয়ন ও ব্রাহ্মণবাড়িয়া পৌরসভা; পশ্চিমে ব্রাহ্মণবাড়িয়া পৌরসভা, নাটাই উত্তর ইউনিয়ন ও তালশহর পূর্ব ইউনিয়ন; উত্তরে বুধল ইউনিয়ন এবং পূর্বে মজলিশপুর ইউনিয়ন ও বিজয়নগর উপজেলার পত্তন ইউনিয়ন অবস্থিত।   প্রশাসনিক কাঠামো  সুহিলপুর ইউনিয়ন ব্রাহ্মণবাড়িয়া সদর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম ব্রাহ্মণবাড়িয়া সদর থানার আওতাধীন। এটি জাতীয় সংসদের ২৪৫নং নির্বাচনী এলাকা ব্রাহ্মণবাড়িয়া-৩ এর অংশ।   শিক্ষা ব্যবস্থা  ২০১১ সালের আদমশুমারি অনুযায়ী সুহিলপুর ইউনিয়নের সাক্ষরতার হার ৪৪.৭%।   শিক্ষা প্রতিষ্ঠান   প্রাথমিক বিদ্যালয়  গোপীনাথপুর সরকারি প্রাথমিক বিদ্যালয়  ঘাটুরা সরকারি প্রাথমিক বিদ্যালয়  মীরহাটি সরকারি প্রাথমিক বিদ্যালয়  সীতানগর সরকারি প্রাথমিক বিদ্যালয়  সুহিলপুর মধ্য সরকারি প্রাথমিক বিদ্যালয়  সুহিলপুর দক্ষিণ সরকারি প্রাথমিক বিদ্যালয়  হাড়িয়া সরকারি প্রাথমিক বিদ্যালয় তালুকদার বাড়ী খলাপাড়া সরকারি প্রাথমিক বিদ্যালয় সুহিলপুর ইসলামিয়া দাখিল মাদ্রাসা  জিল্লুর রহমান উচ্চ বিদ্যালয় ছমির উদ্দীন কওমী মাদ্রাসা উত্তর সুহিলপুর উলুশ শরিয়া মাদ্রাসা   খাল ও নদী   সুহিলপুর বাজারের পূর্বদিকে খলাপাড়া তিতাস নদী   হাট-বাজার   সুহিলপুর গরু ও মহিষের বাজার  সুহিলপুর বাজার  ঘাটুরা বাজার   দর্শনীয় স্থান  হলাপাড়া তিতাস নদীর পাড় ঘেসে অবস্থিত জিল্লুর রহমান পার্ক,   উল্লেখযোগ্য ব্যক্তি    জনাব জিল্লুর রহমান সাহেব  বীরপ্রতীক মেজর অবঃ জহিরুল হক খান  বীরমুক্তিযোদ্ধা নদু মিয়া উত্তর সুহিলপুর  জনাব মোহাম্মদ জাহাঙ্গীর   মাওলানা সালাহউদ্দীন আহাম্মেদ   জনপ্রতিনিধি  মরহুম জিল্লুর রহমান , সাবেক চেয়ারম্যান  মরহুম হুমায়ন কবির খান, সাবেক চেয়ারম্যান  জনাব আজিজুর রহমান লিটন, সাবেক চেয়ারম্যান   জনাব আজাদ হাজারী আঙ্গুর,  সাবেক চেয়ারম্যান   মোঃ জয়নাল আবেদীন , সাবেক মেম্বার    জনাব আলহাজ্ব আব্দুর রশিদ ভূঞা, বর্তমান চেয়ারম্যান    আরও দেখুন   ব্রাহ্মণবাড়িয়া সদর উপজেলা  ব্রাহ্মণবাড়িয়া সদর থানা  ব্রাহ্মণবাড়িয়া জেলা   তথ্যসূত্র    বহিঃসংযোগ   বিষয়শ্রেণী:ব্রাহ্মণবাড়িয়া সদর উপজেলার ইউনিয়ন
thumb জন হোবার্ট, বাকিংহামশায়ারের ১ম আর্ল,  (১১ অক্টোবর ১৬৯৩২২ সেপ্টেম্বর ১৭৫৬) ছিলেন একজন ব্রিটিশ রাজনীতিবিদ যিনি ১৭১৫ থেকে ১৭২৮ সাল পর্যন্ত হাউস অফ কমন্সে বসেছিলেন, যখন তিনি ব্যারন হোবার্ট হিসাবে পিরেজ হয়েছিলেন।   কর্মজীবন  হোবার্ট ১৭১৫ সালের সাধারণ নির্বাচনে সেন্ট আইভসের সংসদ সদস্য হিসাবে বিনা প্রতিদ্বন্দ্বিতায় ফিরে আসেন। তিনি ১৭১৯ সালে নরফোকের ভাইস-এডমিরাল হন, মৃত্যুর আগ পর্যন্ত এই পদে অধিষ্ঠিত ছিলেন। ১৭২১ সালে তিনি বাণিজ্যের লর্ড হন। ১৭২২ সালে একটি প্রতিদ্বন্দ্বিতায় তিনি সেন্ট আইভসের এমপি নির্বাচিত হন। ১৭২৭ সালের সাধারণ নির্বাচনে তিনি বেরে অ্যালস্টন এবং নরফোকের জন্য এমপি হিসাবে ফিরে আসেন। তিনি নরফোকের জন্য বসতে পছন্দ করেন কিন্তু ১৭২৮ সালে রাজা দ্বিতীয় জর্জের রাজ্যাভিষেকের সময় ব্লিকলিং-এর ব্যারন হোবার্ট হিসেবে পিয়ারে উত্থাপিত হলে তিনি তার আসন খালি করেন। তার বোন, সাফোকের কাউন্টেস, রাজার দীর্ঘদিনের উপপত্নী ছিলেন। ১৭২৭ সালে, তিনি চেম্বারের কোষাধ্যক্ষ হন (১৭৪৪ সাল পর্যন্ত) এবং স্ট্যানারিদের অ্যাসে মাস্টার (১৭৩৮ সাল পর্যন্ত)। তিনি ১৭৩৯ সালে নরফোকের লর্ড লেফটেন্যান্ট, ১৭৪৪ সালে জেন্টলম্যান পেনশনারদের ক্যাপ্টেন এবং ১৮৪৫ সালে প্রিভি কাউন্সিলর নিযুক্ত হন। ১৭৪৬ সালে তিনি বাকিংহামশায়ারের আর্ল তৈরি করেছিলেন।   তথ্যসূত্র   Burke's Peerage & Gentry   |-  বিষয়শ্রেণী:হোবার্ট পরিবার বিষয়শ্রেণী:গ্রেট ব্রিটেনের প্রিভি কাউন্সিলের সদস্য বিষয়শ্রেণী:গ্রেট ব্রিটেনের সংসদ সদস্য ১৭২৭-১৭৩৪ বিষয়শ্রেণী:গ্রেট ব্রিটেনের সংসদ সদস্য ১৭২২-১৭২৭ বিষয়শ্রেণী:গ্রেট ব্রিটেনের সংসদ সদস্য ১৭১৫-১৭২২ বিষয়শ্রেণী:১৭৫৬-এ মৃত্যু বিষয়শ্রেণী:১৬৯৩-এ জন্ম বিষয়শ্রেণী:সেন্ট আইভসের গ্রেট ব্রিটেনের সংসদ সদস্য বিষয়শ্রেণী:নরফোকের গ্রেট ব্রিটেনের সংসদ সদস্য
নোয়াখলা বাংলাদেশের নোয়াখালী জেলার অন্তর্গত চাটখিল উপজেলার একটি ইউনিয়ন।   আয়তন    জনসংখ্যা    অবস্থান ও সীমানা  চাটখিল উপজেলার দক্ষিণাংশে নোয়াখলা ইউনিয়নের অবস্থান। এ ইউনিয়নের দক্ষিণে খিলপাড়া ইউনিয়ন, দক্ষিণ-পশ্চিমে রামনারায়ণপুর ইউনিয়ন, উত্তর-পশ্চিমে হাটপুকুরিয়া ঘাটলাবাগ ইউনিয়ন, উত্তরে চাটখিল পৌরসভা ও পাঁচগাঁও ইউনিয়ন এবং পূর্বে সোনাইমুড়ি উপজেলার দেওটি ইউনিয়ন অবস্থিত।   প্রশাসনিক কাঠামো  নোয়াখলা ইউনিয়ন চাটখিল উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম চাটখিল থানার আওতাধীন। এটি জাতীয় সংসদের ২৬৮নং নির্বাচনী এলাকা নোয়াখালী-১ এর অংশ।   শিক্ষা ব্যবস্থা    শিক্ষা প্রতিষ্ঠান  আমাদের ইউনিয়নে নুরানী মক্তব হাফিজিয়া মাদরাসা কওমি মাদরাসা প্রাইমারি স্কুল হাইস্কুল  কওমি মাদরাসা ও আলিয়া মাদ্রাসাসহ সকল শিক্ষা ধারার শিক্ষা প্রতিষ্ঠান বিদ্বমান আছে।আমি ১নং ওয়ার্ডের একজন বাসিন্দা, (হাফেজ মাওলানা) রফি উদ্দিন রাফি, বাবা : মাওলানা আব্দুর রব। ভোলাগাজী বাড়ী।  ইত্তেফাকুল উলামা নোয়াখলার সাধারন সম্পদকের দ্বায়িত্ব পালন করছি।   যোগাযোগ ব্যবস্থা    খাল ও নদী   হাট বাজার   হাট বাজার  এই ইউনিয়নের আওতায় ৪টি পূর্ণ বাজার রয়েছে ১। ইয়াসিন হাজীর বাজার ২। সোনাচাকা বাজার। ৩। কড়িহাটি বাজার ৪। খেজুর তলা বাজার।   এ ছাড়াও  মহল্লা কেন্দ্রিক জনসমাগম হিসেবে বিভিন্ন জায়গায় নিত্য প্রয়োজনীয় পণ্য সামগ্রীর দোকান হোটেল ফার্মেসী কাঁচা বাজার পাওয়া যায় এমন পরিচিত স্থান অনেকগুলো রয়েছে।   দর্শনীয় স্থান, বশির দিঘির পাড়, কাঠবাগান,  যেটা ওয়াহাব তৈয়্যিবিয়া মেমোরিয়াল হসপিটাল এর  কাছাকাছি।   আরও দেখুন   চাটখিল উপজেলা  চাটখিল থানা  নোয়াখালী জেলা   তথ্যসূত্র    বহিঃসংযোগ   বিষয়শ্রেণী:চাটখিল উপজেলার ইউনিয়ন